[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 16.12.2009

COM(2009)685 τελικό

2009/0182 (NLE)

.

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη θέση που πρόκειται να λάβει η Ένωση στο πλαίσιο της Επιτροπής Συνεργασίας, που δημιουργήθηκε με τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά την σύσταση νέων υποεπιτροπών

ΑΙΤΙΟΛΟΓΙΚΗ ΕΚΘΕΣΗ

(1) Η συμφωνία εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, αποτελεί τη νομική βάση των διμερών σχέσεων μεταξύ της Ευρωπαϊκής Ένωσης και της Αρμενίας.

(2) Στις 14 Νοεμβρίου 2006, το Συμβούλιο συνεργασίας ΕΕ-Αρμενίας εξέδωσε σύσταση σχετικά με την εφαρμογή ενός σχεδίου δράσης στο πλαίσιο της Ευρωπαϊκής Πολιτικής Γειτονίας (ΕΠΓ). Όπως αναφέρεται στην παρούσα σύσταση, το σχέδιο δράσης παρουσιάζει συγκεκριμένα μέτρα για την εκπλήρωση, από τα μέρη, των υποχρεώσεων που αυτά υπέχουν στο πλαίσιο της ΣΕΣΣ και παρέχει ένα ευρύτερο πλαίσιο για την περαιτέρω ενίσχυση των σχέσεων της ΕΕ με την Αρμενία, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της ΣΕΣΣ,

(3) Το Ευρωπαϊκό Συμβούλιο του Μαρτίου 2009, χαιρέτισε τη σύναψη μιας φιλόδοξης ανατολικής εταιρικής σχέσης που θα συνεπάγεται βαθύτερη συνεργασία με τους ανατολικούς εταίρους τόσο σε διμερές όσο και σε πολυμερές επίπεδο, με στόχο τη δημιουργία των απαραίτητων προϋποθέσεων για την επίσπευση της πολιτικής σύνδεσης και την προώθηση της οικονομικής ολοκλήρωσης μέσω της υποστήριξης πολιτικών και κοινωνικοοικονομικών μεταρρυθμίσεων σε χώρες-εταίρους, οι οποίες διευκολύνουν την προσέγγιση στην ΕΕ. Η κοινή δήλωση της συνόδου κορυφής για την ανατολική εταιρική σχέση που πραγματοποιήθηκε στην Πράγα στις 7 Μαΐου 2009 επιβεβαίωσε την επιθυμία των κρατών μελών της ΕΕ και των εταίρων της Ανατολικής Ευρώπης να αναγάγουν την μεταξύ τους σχέση σε νέο επίπεδο μέσα από την επιδίωξη των ανωτέρω στόχων.

(4) Το σχέδιο δράσης ΕΕ-Αρμενίας στο πλαίσιο της Ευρωπαϊκής Πολιτικής Γειτονίας (ΕΠΓ) προβλέπει στο κεφάλαιο 5 (Παρακολούθηση) ότι οι κοινοί φορείς που συγκροτήθηκαν βάσει της συμφωνίας εταιρικής σχέσης και συνεργασίας προωθούν και παρακολουθούν την εφαρμογή του σχεδίου δράσης και ότι οι διαρθρώσεις που έχουν δημιουργηθεί δυνάμει των σχετικών συμφωνιών πρέπει, κατά περίπτωση, να αναθεωρηθούν, ώστε να εκφράζουν δεόντως όλες τις προτεραιότητες της ΕΠΓ.

(5) Μια θεσμική διάρθρωση που περιλαμβάνει μια σειρά από τομεακές υποεπιτροπές στηρίζει την εκτέλεση και άλλων ανάλογων συμφωνιών και σχεδίων δράσης με χώρες-εταίρους ΕΠΓ, όπως η Ιορδανία (11 υποεπιτροπές μέχρι σήμερα), το Μαρόκο (10 υποεπιτροπές), η Ουκρανία (7 υποεπιτροπές) και η Δημοκρατία της Μολδαβίας (4 υποεπιτροπές). Η παρούσα πρόταση ακολουθεί παρόμοια προσέγγιση και στόχος της είναι η διασφάλιση μιας θεσμικής διάρθρωσης που θα επιτρέψει στην ΕΕ και στην Αρμενία να διευρύνουν το πεδίο των συζητήσεων που πραγματοποιούνται στο πλαίσιο των διμερών τους σχέσεων. Μέχρι σήμερα έχει συγκροτηθεί μια υποεπιτροπή για εμπορικά, οικονομικά και συναφή νομικά θέματα η οποία επικουρεί την Επιτροπή Συνεργασίας ΕΕ-Αρμενίας στην εκτέλεση των καθηκόντων της.

(6) Η Αρμενία είναι πρόθυμη να ενισχύσει τη συνεργασία στους τομείς που καλύπτει η συμφωνία εταιρικής σχέσης και συνεργασίας και έχει δεσμευθεί να αναπτύξει μια σχέση με πιο φιλόδοξους στόχους βάσει των αρχών που διέπουν την ανατολική εταιρική σχέση.

(7) Με σκοπό τη διεύρυνση του θεσμικού πλαισίου για τη διεξαγωγή διαλόγου και την παρακολούθηση της εκτέλεσης του σχεδίου δράσης ΕΠΓ και την επίτευξη του στόχου της ενίσχυσης των σχέσεων ΕΕ-Αρμενίας, η Ευρωπαϊκή Επιτροπή προτείνει στο Συμβούλιο να συγκροτηθούν τρεις επιπλέον υποεπιτροπές, ως εξής: (1) υποεπιτροπή δικαιοσύνης, ελευθερίας και ασφάλειας, (2) υποεπιτροπή μεταφορών, περιβάλλοντος και ενέργειας και πυρηνικής ασφάλειας, (3) υποεπιτροπή απασχόλησης και κοινωνικών υποθέσεων, δημόσιας υγείας, εκπαίδευσης, κατάρτισης και νεολαίας, πολιτισμού, κοινωνίας της πληροφορίας και οπτικοακουστικής πολιτικής και επιστήμης και τεχνολογίας. Οι εν λόγω υποεπιτροπές θα συγκροτηθούν εντός του πλαισίου που προσφέρει η ΣΕΣΣ.

(8) Η ανωτέρω διάρθρωση θα συμβάλει στην προώθηση και στην παρακολούθηση της εκτέλεσης του σχεδίου δράσης ΕΠΓ. Ο διάλογος στους κόλπους των υποεπιτροπών θα περιλαμβάνει ανταλλαγή πληροφοριών και βέλτιστων πρακτικών σε επίπεδο εμπειρογνωμόνων και θα συμβάλει στην ανάπτυξη εμπιστοσύνης και στενότερων δεσμών μεταξύ της Ευρωπαϊκής Επιτροπής και των εμπειρογνωμόνων των χωρών-εταίρων.

(9) Ο διάλογος στις υποεπιτροπές θα ενισχύσει την διάδραση με την Αρμενία και θα προσφέρει συνεκτική πληροφόρηση όσον αφορά τις προόδους και τις φιλοδοξίες της χώρας. Θα καταστήσει επίσης δυνατή την διαπίστωση τομέων στους οποίους η Αρμενία θα χρειαστεί συνδρομή (π.χ. για τη βελτίωση του διοικητικού δυναμικού του μέσω των συνολικών προγραμμάτων δημιουργίας θεσμών στο πλαίσιο της Ανατολικής εταιρικής σχέσης).

(10) Σύμφωνα με το άρθρο 2 παράγραφος 1 της απόφασης του Συμβουλίου και της Επιτροπής, της 31ης Μαΐου 1999, για τη σύναψη της προαναφερόμενης συμφωνίας εταιρικής σχέσης και συνεργασίας, επισυνάπτεται το κείμενο της πρότασης απόφασης του Συμβουλίου σχετικά με τη θέση που πρόκειται να λάβει η Ένωση στο πλαίσιο της επιτροπής συνεργασίας ΕΕ-Αρμενίας όσον αφορά τη συγκρότηση νέων υποεπιτροπών. Ο στόχος, τα θέματα που χειρίζεται κάθε υποεπιτροπή και οι λεπτομέρειες εφαρμογής καθορίζονται στους συνημμένους εσωτερικούς κανονισμούς.

2009/0182 (NLE)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με τη θέση που πρόκειται να λάβει η Ένωση στο πλαίσιο της Επιτροπής Συνεργασίας, που δημιουργήθηκε με τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά την σύσταση νέων υποεπιτροπών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης,

το άρθρο 2 παράγραφος 1 της απόφασης του Συμβουλίου και της Επιτροπής της 31ης Μαΐου 1999[1], για τη σύναψη συμφωνίας εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου,

την πρόταση της Επιτροπής,

Εκτιμώντας τα ακόλουθα:

(1) Στις 14 Νοεμβρίου 2006, το Συμβούλιο συνεργασίας ΕΕ-Αρμενίας εξέδωσε σύσταση σχετικά με την εφαρμογή του σχεδίου δράσης ΕΕ-Αρμενίας.

(2) Το άρθρο 80 της προαναφερθείσας συμφωνίας εταιρικής σχέσης και συνεργασίας προβλέπει ότι το συμβούλιο συνεργασίας θα επικουρείται στην εκτέλεση των καθηκόντων του από μια επιτροπή συνεργασίας,

(3) Το Συμβούλιο Συνεργασίας ΕΕ-Αρμενίας ενέκρινε, στις 12 Οκτωβρίου 1999[2], τον εσωτερικό κανονισμό της Επιτροπής Συνεργασίας, ο οποίος αναθέτει την αρμοδιότητα για τη δημιουργία και μελλοντική συγκρότηση υποεπιτροπών στην επιτροπή συνεργασίας ΕΕ-Αρμενίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Η θέση που λαμβάνει η Ένωση στο πλαίσιο της Επιτροπής Συνεργασίας, που δημιουργήθηκε βάσει του άρθρου 80 της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, όσον αφορά τη σύσταση νέων υποεπιτροπών, καθορίζεται σύμφωνα με το παράρτημα της παρούσας απόφασης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Η ΕΠΙΤΡΟΠΗ ΣΥΝΕΡΓΑΣΙΑΣ ΕΕ-ΑΡΜΕΝΙΑΣ,

Έχοντας υπόψη τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, (στο εξής «η συμφωνία») και ιδίως το άρθρο 80,

Εκτιμώντας τα ακόλουθα:

(1) Σύμφωνα με το άρθρο 10 του εσωτερικού κανονισμού[3] της, η επιτροπή συνεργασίας δύναται να συγκροτήσει υποεπιτροπές και να καθορίσει τις αρμοδιότητές τους.

(2) Το σχέδιο δράσης ΕΕ-Αρμενίας στο πλαίσιο της Ευρωπαϊκής Πολιτικής Γειτονίας (ΕΠΓ) (κεφάλαιο 5) προβλέπει ότι οι κοινοί φορείς που συγκροτήθηκαν βάσει της συμφωνίας προωθούν και παρακολουθούν την εφαρμογή του σχεδίου δράσης και ότι οι διαρθρώσεις που έχουν δημιουργηθεί δυνάμει των σχετικών συμφωνιών πρέπει, κατά περίπτωση, να αναθεωρηθούν, ώστε να εκφράζουν δεόντως όλες τις προτεραιότητες της ΕΠΓ.

(3) Η κοινή δήλωση της συνόδου κορυφής για την ανατολική εταιρική σχέση που πραγματοποιήθηκε στην Πράγα στις 7 Μαΐου 2009 τονίζει την κοινή επιθυμία για βαθύτερες και εντατικότερες διμερείς σχέσεις μεταξύ της ΕΕ και των εταίρων της Ανατολικής Ευρώπης.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Με την παρούσα απόφαση συγκροτούνται οι υποεπιτροπές που κατονομάζονται στο παράρτημα Α. Με την παρούσα απόφαση εγκρίνονται οι εσωτερικοί κανονισμοί των υποεπιτροπών που καθορίζονται στο παράρτημα Β.

(Τόπος),

Για την Επιτροπή Συνεργασίας ΕΕ-Αρμενίας

Για την Αρμενία

Για την Ευρωπαϊκή Ένωση

Παράρτημα A

Επιτροπή Συνεργασίας ΕΕ-Αρμενίας

Συγκροτούμενες νέες υποεπιτροπές

(1) Υποεπιτροπή δικαιοσύνης, ελευθερίας και ασφάλειας,

(2) Υποεπιτροπή μεταφορών, περιβάλλοντος και ενέργειας και πυρηνικής ασφάλειας,

(3) Υποεπιτροπή απασχόλησης και κοινωνικών υποθέσεων, δημόσιας υγείας, εκπαίδευσης, κατάρτισης και νεολαίας, πολιτισμού, κοινωνίας της πληροφορίας και οπτικοακουστικής πολιτικής και επιστήμης και τεχνολογίας.

Παράρτημα Β

Εσωτερικός κανονισμός της υποεπιτροπής δικαιοσύνης, ελευθερίας και ασφάλειας που συγκροτείται βάσει της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου

Η ΕΠΙΤΡΟΠΗ ΣΥΝΕΡΓΑΣΙΑΣ,

Έχοντας υπόψη:

τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου,

τον εσωτερικό κανονισμό της επιτροπής συνεργασίας, που θεσπίστηκε από το Συμβούλιο συνεργασίας στις 12 Οκτωβρίου 1999 ως παράρτημα του εσωτερικού κανονισμού του, και ιδίως το άρθρο 10,

συνέστησε μια υποεπιτροπή δικαιοσύνης, ελευθερίας και ασφάλειας οι αρμοδιότητες της οποίας είναι οι ακόλουθες:

Άρθρο 1

Η υποεπιτροπή εξετάζει την εφαρμογή της συμφωνίας εταιρικής σχέσης και συνεργασίας και του σχετικού σχεδίου δράσης ΕΕ-Αρμενίας στο πλαίσιο της Ευρωπαϊκής Πολιτικής Γειτονίας στους εξής τομείς:

- διαχείριση συνόρων,

- διαχείριση της νόμιμης και παράνομης μετανάστευσης (καθώς και θέματα σχετικά με την επανεισδοχή, τη θεώρηση, την ασφάλεια των ταξιδιωτικών εγγράφων, το άσυλο),

- άτομα που εκτοπίζονται στο εσωτερικό μιας χώρας,

- καταπολέμηση του οργανωμένου εγκλήματος (περιλαμβανομένων, μεταξύ άλλων, των εξής: σωματεμπορία, ηλεκτρονικό έγκλημα, κακομεταχείριση παιδιών, οικονομικό και χρηματοπιστωτικό έγκλημα περιλαμβανομένης της νομιμοποίησης παράνομου χρήματος, φορολογική απάτη και παραχάραξη, δωροδοκία στον ιδιωτικό και τον δημόσιο τομέα, παράνομα ναρκωτικά, παράνομο εμπόριο όπλων και άλλες παράνομες δραστηριότητες),

- καταπολέμηση της τρομοκρατίας (περιλαμβανομένης της χρηματοδότησης της τρομοκρατίας),

- επιβολή του νόμου και δικαστική συνεργασία,

- κράτος δικαίου και τη μεταρρύθμιση του δικαστικού συστήματος,

- προστασία των δεδομένων προσωπικού χαρακτήρα,

- ανάπτυξη της διασυνοριακής και περιφερειακής συνεργασίας σε θέματα δικαιοσύνης, ελευθερίας και ασφάλειας.

Η υποεπιτροπή δύναται επίσης να συζητεί θέματα ή συγκεκριμένα σχέδια που αφορούν την εφαρμογή της ανατολικής εταιρικής σχέσης, της συνέργειας του Ευξείνου Πόντου ή άλλων πρωτοβουλιών που συνδέονται με την εκάστοτε διμερή συνεργασία.

Ο ανωτέρω κατάλογος δεν είναι εξαντλητικός και η Επιτροπή Συνεργασίας μπορεί να προσθέσει και άλλα θέματα.

Άρθρο 2

Η υποεπιτροπή λειτουργεί υπό την εποπτεία της επιτροπής συνεργασίας. Η υποεπιτροπή ενημερώνει και διαβιβάζει τα πορίσματά της στην επιτροπή συνεργασίας μετά από κάθε συνεδρίασή της.

Άρθρο 3

Οι υποεπιτροπές αποτελούνται από αντιπροσώπους αμφοτέρων των μερών.

Κατόπιν συμφωνίας αμφοτέρων των μερών, δύνανται να καλούνται σε ακρόαση εμπειρογνώμονες όσον αφορά συγκεκριμένα σημεία της ημερήσιας διάταξης των συνεδριάσεων της υποεπιτροπής.

Άρθρο 4

Η προεδρία της υποεπιτροπής ασκείται εκ περιτροπής από τα μέρη, σύμφωνα με τους κανόνες της εναλλασσόμενης προεδρίας της επιτροπής συνεργασίας[4].

Άρθρο 5

Ένας υπάλληλος της Ευρωπαϊκής Επιτροπής και ένας υπάλληλος της κυβέρνησης της Δημοκρατίας της Αρμενίας ενεργούν από κοινού ως μόνιμος γραμματέας της υποεπιτροπής. όλες οι επικοινωνίες που αφορούν την υποεπιτροπή διαβιβάζονται στον μόνιμο γραμματέα της.

Άρθρο 6

Η υποεπιτροπή συνεδριάζει κάθε φορά που το απαιτούν οι περιστάσεις με τη συμφωνία των μερών, με βάση γραπτή αίτηση ενός από τα δύο μέρη, και τουλάχιστον μία φορά ετησίως. Κάθε συνεδρίαση πραγματοποιείται σε τόπο και χρόνο που συμφωνούν τα δύο μέρη.

Η υποεπιτροπή συνεδριάζει για πρώτη φορά μόνον εφόσον ολοκληρωθούν επιτυχώς τα εξής:

- συμπλήρωση από την Αρμενία ερωτηματολογίου για την κατάσταση σε θέματα ΔΕΑ,

- σεμινάριο για θέματα κινητικότητας, περιλαμβανομένης της πρόληψης της παράνομης μετανάστευσης, της διαχείρισης της νόμιμης μετανάστευσης, της επανεισδοχής και της ανταλλαγής πληροφοριών για θέματα θεωρήσεων,

- υποβολή έκθεσης προς τα κράτη μέλη.

Μόλις παραλάβει την αίτηση για συνεδρίαση της υποεπιτροπής, ο γραμματέας του άλλου μέρους υποχρεούται να απαντήσει εντός 15 εργάσιμων ημερών.

Σε ιδιαίτερα επείγουσες περιπτώσεις, μπορεί να συγκληθεί συνεδρίαση της υποεπιτροπής εντός βραχύτερης προθεσμίας μετά από σύμφωνη γνώμη των δύο μερών.

Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας και των δύο μερών.

Οι συνεδριάσεις της υποεπιτροπής συμφωνούνται από κοινού από τους δύο μόνιμους γραμματείς, οι οποίοι ενεργούν μετά από σύμφωνη γνώμη των γραμματέων της επιτροπής συνεργασίας.

Άρθρο 7

Τα θέματα προς εγγραφή στην ημερήσια διάταξη υποβάλλονται στους δύο μόνιμους γραμματείς το αργότερο δεκαπέντε ημέρες πριν από τη συνεδρίαση της υποεπιτροπής. Τα έγγραφα αναφοράς διαβιβάζονται στους μόνιμους γραμματείς το αργότερο δέκα ημέρες πριν από τη συνεδρίαση.

Με βάση αυτά τα θέματα, καταρτίζεται προσωρινή ημερήσια διάταξη η οποία διαβιβάζεται, μαζί με τα έγγραφα αναφοράς, στους γραμματείς της επιτροπής συνεργασίας, καθώς και στις μόνιμες αντιπροσωπείες των κρατών μελών, το αργότερο πέντε εργάσιμες ημέρες πριν από τη συνεδρίαση της υποεπιτροπής. Σε εξαιρετικές περιπτώσεις, στην ημερήσια διάταξη μπορούν να προστεθούν σημεία μέσα σε συντομότερη προθεσμία, μετά από γραπτή συμφωνία των δύο μόνιμων γραμματέων.

Άρθρο 8

Στις συνεδριάσεις της, η υποεπιτροπή μπορεί να εξετάζει οποιονδήποτε ή όλους τους τομείς που αναφέρονται στο άρθρο 1.

Άρθρο 9

Πλην αντιθέτου αποφάσεως, οι συνεδριάσεις της επιτροπής δεν είναι δημόσιες.

Άρθρο 10

Για κάθε συνεδρίαση τηρούνται πρακτικά. Αντίγραφο των πρακτικών και των συμπερασμάτων κάθε συνεδρίασης της υποεπιτροπής διαβιβάζονται στους γραμματείς της επιτροπής συνεργασίας. Αντίγραφα διαβιβάζονται επίσης στις μόνιμες αντιπροσωπείες των κρατών μελών.

Εσωτερικός κανονισμός της υποεπιτροπής μεταφορών, περιβάλλοντος και ενέργειας και πυρηνικής ασφάλειας, που συγκροτείται βάσει της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου

Η ΕΠΙΤΡΟΠΗ ΣΥΝΕΡΓΑΣΙΑΣ,

Έχοντας υπόψη:

τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου,

τον εσωτερικό κανονισμό της Επιτροπής Συνεργασίας, που θεσπίστηκε από το Συμβούλιο συνεργασίας στις 12 Οκτωβρίου 1999 ως παράρτημα του εσωτερικού κανονισμού του, και ιδίως το άρθρο 10,

συγκρότησε υποεπιτροπή μεταφορών, περιβάλλοντος και ενέργειας και πυρηνικής ασφάλειας με τις ακόλουθες αρμοδιότητες:

Άρθρο 1

Η υποεπιτροπή εξετάζει την εφαρμογή της συμφωνίας εταιρικής σχέσης και συνεργασίας και του σχετικού σχεδίου δράσης ΕΕ-Αρμενίας στο πλαίσιο της Ευρωπαϊκής Πολιτικής Γειτονίας στους εξής τομείς:

- Μεταφορές και ιδίως: στρατηγικές μεταφορών, περιλαμβανομένου του εκσυγχρονισμού των υποδομών και προσέγγιση των νομοθετικών και κανονιστικών πλαισίων σε ευρωπαϊκά και διεθνή πρότυπα, μέτρα και μεταρρυθμίσεις στους τομείς των οδικών, των σιδηροδρομικών και αεροπορικών μεταφορών, ασφάλεια σε όλα τα είδη μεταφορών, προώθηση ευφυών συστημάτων μεταφορών με τη χρήση πληροφορικής σε όλα τα είδη μεταφορών, περιφερειακή συνεργασία στον τομέα των μεταφορών, εφαρμογή της οριζόντιας συμφωνίας για τις αεροπορικές μεταφορές μεταξύ ΕΕ και Αρμενίας.

- Περιβάλλον και ιδίως: καλή περιβαλλοντική διακυβέρνηση, περιλαμβανομένης της οριζόντιας περιβαλλοντικής νομοθεσίας, προσέγγιση των νομοθετικών και κανονιστικών πλαισίων σε ευρωπαϊκά και διεθνή πρότυπα, κλιματική αλλαγή, ποιότητα του αέρα, διαχείριση των αποβλήτων, ποιότητα των υδάτων και ολοκληρωμένη διαχείριση υδάτινων πόρων, προστασία της φύσης και βιοποικιλότητα, απερήμωση, βιομηχανική ρύπανση και διαχείριση κινδύνων, χημικές ουσίες και γενετικά τροποποιημένοι οργανισμοί, θόρυβος, περιφερειακή συνεργασία, περιλαμβανομένων και θεμάτων που αφορούν τα ύδατα και το περιφερειακό περιβαλλοντικό κέντρο για τον Καύκασο (Regional Environmental Centre for the Caucasus - REC Caucasus).

- Ενέργεια και πυρηνική ασφάλεια, και ιδίως: σύγκλιση ενεργειακών πολιτικών, νομική και κανονιστική σύγκλιση, ενεργειακά δίκτυα, ενεργειακή υποδομή, πυρηνική ασφάλεια και ασφάλεια ραδιενεργών πηγών, ενεργειακή αποδοτικότητα και χρήση ανανεώσιμων πηγών ενέργειας, περιφερειακή συνεργασία στον τομέα της ενέργειας.

- Συναφής συνδρομή ΕΕ.

Η υποεπιτροπή δύναται επίσης να συζητεί θέματα ή συγκεκριμένα σχέδια που αφορούν την εφαρμογή της ανατολικής εταιρικής σχέσης, της συνέργειας του Ευξείνου Πόντου ή άλλων πρωτοβουλιών που συνδέονται με την εκάστοτε διμερή συνεργασία.

Ο ανωτέρω κατάλογος δεν είναι εξαντλητικός και η Επιτροπή Συνεργασίας μπορεί να προσθέσει και άλλα θέματα.

Άρθρο 2

Η υποεπιτροπή λειτουργεί υπό την εποπτεία της επιτροπής συνεργασίας. Η υποεπιτροπή ενημερώνει και διαβιβάζει τα πορίσματά της στην επιτροπή συνεργασίας μετά από κάθε συνεδρίασή της.

Άρθρο 3

Οι υποεπιτροπές αποτελούνται από αντιπροσώπους αμφοτέρων των μερών.

Κατόπιν συμφωνίας αμφοτέρων των μερών, δύνανται να καλούνται σε ακρόαση εμπειρογνώμονες όσον αφορά συγκεκριμένα σημεία της ημερήσιας διάταξης των συνεδριάσεων της υποεπιτροπής.

Άρθρο 4

Η προεδρία της υποεπιτροπής ασκείται εκ περιτροπής από τα μέρη, σύμφωνα με τους κανόνες της εναλλασσόμενης προεδρίας της επιτροπής συνεργασίας[5].

Άρθρο 5

Ένας υπάλληλος της Ευρωπαϊκής Επιτροπής και ένας υπάλληλος της κυβέρνησης της Δημοκρατίας της Αρμενίας ενεργούν από κοινού ως μόνιμος γραμματέας της υποεπιτροπής. όλες οι επικοινωνίες που αφορούν την υποεπιτροπή διαβιβάζονται στον μόνιμο γραμματέα της.

Άρθρο 6

Η υποεπιτροπή συνεδριάζει κάθε φορά που το απαιτούν οι περιστάσεις με τη συμφωνία των μερών, με βάση γραπτή αίτηση ενός από τα δύο μέρη, και τουλάχιστον μία φορά ετησίως. Κάθε συνεδρίαση πραγματοποιείται σε τόπο και χρόνο που συμφωνούν τα δύο μέρη.

Μόλις παραλάβει την αίτηση για συνεδρίαση της υποεπιτροπής, ο γραμματέας του άλλου μέρους υποχρεούται να απαντήσει εντός 15 εργάσιμων ημερών.

Σε ιδιαίτερα επείγουσες περιπτώσεις, μπορεί να συγκληθεί συνεδρίαση της υποεπιτροπής εντός βραχύτερης προθεσμίας μετά από σύμφωνη γνώμη των δύο μερών.

Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας και των δύο μερών.

Οι συνεδριάσεις της υποεπιτροπής συμφωνούνται από κοινού από τους δύο μόνιμους γραμματείς, οι οποίοι ενεργούν μετά από σύμφωνη γνώμη των γραμματέων της επιτροπής συνεργασίας.

Άρθρο 7

Τα θέματα προς εγγραφή στην ημερήσια διάταξη υποβάλλονται στους δύο μόνιμους γραμματείς το αργότερο δεκαπέντε ημέρες πριν από τη συνεδρίαση της υποεπιτροπής. Τα έγγραφα αναφοράς διαβιβάζονται στους μόνιμους γραμματείς το αργότερο δέκα ημέρες πριν από τη συνεδρίαση.

Με βάση αυτά τα θέματα, καταρτίζεται προσωρινή ημερήσια διάταξη η οποία διαβιβάζεται, μαζί με τα έγγραφα αναφοράς, στους γραμματείς της επιτροπής συνεργασίας, καθώς και στις μόνιμες αντιπροσωπείες των κρατών μελών, το αργότερο πέντε εργάσιμες ημέρες πριν από τη συνεδρίαση της υποεπιτροπής. Σε εξαιρετικές περιπτώσεις, στην ημερήσια διάταξη μπορούν να προστεθούν σημεία μέσα σε συντομότερη προθεσμία, μετά από γραπτή συμφωνία των δύο μόνιμων γραμματέων.

Άρθρο 8

Στις συνεδριάσεις της, η υποεπιτροπή μπορεί να εξετάζει οποιονδήποτε ή όλους τους τομείς που αναφέρονται στο άρθρο 1.

Άρθρο 9

Πλην αντιθέτου αποφάσεως, οι συνεδριάσεις της επιτροπής δεν είναι δημόσιες.

Άρθρο 10

Για κάθε συνεδρίαση τηρούνται πρακτικά. Αντίγραφο των πρακτικών και των συμπερασμάτων κάθε συνεδρίασης της υποεπιτροπής διαβιβάζονται στους γραμματείς της επιτροπής συνεργασίας. Αντίγραφα διαβιβάζονται επίσης στις μόνιμες αντιπροσωπείες των κρατών μελών.

Εσωτερικός κανονισμός της υποεπιτροπής απασχόλησης και κοινωνικών υποθέσεων, δημόσιας υγείας, εκπαίδευσης, κατάρτισης και νεολαίας, πολιτισμός, κοινωνίας της πληροφορίας και οπτικοακουστικής πολιτικής και επιστήμης και τεχνολογίας που συγκροτείται βάσει της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου

Η ΕΠΙΤΡΟΠΗ ΣΥΝΕΡΓΑΣΙΑΣ,

Έχοντας υπόψη:

τη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου,

τον εσωτερικό κανονισμό της επιτροπής συνεργασίας, που θεσπίστηκε από το Συμβούλιο συνεργασίας στις 12 Οκτωβρίου 1999 ως παράρτημα του εσωτερικού κανονισμού του, και ιδίως το άρθρο 10,

συγκρότησε υποεπιτροπή απασχόλησης και κοινωνικών υποθέσεων, δημόσιας υγείας, εκπαίδευσης, κατάρτισης και νεολαίας, πολιτισμού, κοινωνίας της πληροφορίας και οπτικοακουστικής πολιτικής και επιστήμης και τεχνολογίας με τις ακόλουθες αρμοδιότητες:

Άρθρο 1

Η υποεπιτροπή εξετάζει την εφαρμογή της συμφωνίας εταιρικής σχέσης και συνεργασίας και του σχετικού σχεδίου δράσης ΕΕ-Αρμενίας στο πλαίσιο της Ευρωπαϊκής Πολιτικής Γειτονίας στους εξής τομείς:

- κοινωνική πολιτική και πολιτική απασχόλησης, περιλαμβανομένων των κοινωνικών μεταρρυθμίσεων, της κοινωνικής προστασίας και της κοινωνίας χωρίς αποκλεισμούς, και της προώθησης των γυναικών στον κοινωνικό, οικονομικό και πολιτικό βίο,

- δημόσια υγεία

- εκπαίδευση, κατάρτιση και νεολαία (συγκεκριμένα: μεταρρύθμιση και εκσυγχρονισμός των συστημάτων εκπαίδευσης και κατάρτισης, προγράμματα επαγγελματικής κατάρτισης, ανάπτυξη δεξιοτήτων και κινητικότητα),

- πολιτισμός

- κοινωνία της πληροφορίας,

- οπτικοακουστική πολιτική

- επιστήμη και τεχνολογία, έρευνα και ανάπτυξη

- περιφερειακή συνεργασία στους ανωτέρω τομείς,

- συναφές κανονιστικό πλαίσιο και συνδρομή ΕΕ στους ανωτέρω τομείς.

Η υποεπιτροπή δύναται επίσης να συζητεί θέματα ή συγκεκριμένα σχέδια που αφορούν την εφαρμογή της ανατολικής εταιρικής σχέσης, της συνέργειας του Ευξείνου Πόντου ή άλλων πρωτοβουλιών που συνδέονται με την εκάστοτε διμερή συνεργασία.

Ο ανωτέρω κατάλογος δεν είναι εξαντλητικός και η Επιτροπή Συνεργασίας μπορεί να προσθέσει και άλλα θέματα.

Άρθρο 2

Η υποεπιτροπή λειτουργεί υπό την εποπτεία της επιτροπής συνεργασίας. Η υποεπιτροπή ενημερώνει και διαβιβάζει τα πορίσματά της στην επιτροπή συνεργασίας μετά από κάθε συνεδρίασή της.

Άρθρο 3

Οι υποεπιτροπές αποτελούνται από αντιπροσώπους αμφοτέρων των μερών.

Κατόπιν συμφωνίας αμφοτέρων των μερών, δύνανται να καλούνται σε ακρόαση εμπειρογνώμονες όσον αφορά συγκεκριμένα σημεία της ημερήσιας διάταξης των συνεδριάσεων της υποεπιτροπής.

Άρθρο 4

Η προεδρία της υποεπιτροπής ασκείται εκ περιτροπής από τα μέρη, σύμφωνα με τους κανόνες της εναλλασσόμενης προεδρίας της επιτροπής συνεργασίας[6].

Άρθρο 5

Ένας υπάλληλος της Ευρωπαϊκής Επιτροπής και ένας υπάλληλος της κυβέρνησης της Δημοκρατίας της Αρμενίας ενεργούν από κοινού ως μόνιμος γραμματέας της υποεπιτροπής. Όλες οι επικοινωνίες που αφορούν την υποεπιτροπή διαβιβάζονται στους γραμματείς της υποεπιτροπής.

Άρθρο 6

Η υποεπιτροπή συνεδριάζει κάθε φορά που το απαιτούν οι περιστάσεις με τη συμφωνία των μερών, με βάση γραπτή αίτηση ενός από τα δύο μέρη, και τουλάχιστον μία φορά ετησίως. Κάθε συνεδρίαση πραγματοποιείται σε τόπο και χρόνο που συμφωνούν τα δύο μέρη.

Μόλις παραλάβει την αίτηση για συνεδρίαση της υποεπιτροπής, ο γραμματέας του άλλου μέρους υποχρεούται να απαντήσει εντός 15 εργάσιμων ημερών.

Σε ιδιαίτερα επείγουσες περιπτώσεις, μπορεί να συγκληθεί συνεδρίαση της υποεπιτροπής συνεδρίαση εντός βραχύτερης προθεσμίας μετά από σύμφωνη γνώμη των δύο μερών.

Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας και των δύο μερών.

Οι συνεδριάσεις της υποεπιτροπής συμφωνούνται από κοινού από τους δύο μόνιμους γραμματείς, οι οποίοι ενεργούν μετά από σύμφωνη γνώμη των γραμματέων της επιτροπής συνεργασίας.

Άρθρο 7

Τα θέματα προς εγγραφή στην ημερήσια διάταξη υποβάλλονται στους δύο μόνιμους γραμματείς το αργότερο δεκαπέντε ημέρες πριν από τη συνεδρίαση της υποεπιτροπής. Τα έγγραφα αναφοράς διαβιβάζονται στους μόνιμους γραμματείς το αργότερο δέκα ημέρες πριν από τη συνεδρίαση.

Με βάση αυτά τα θέματα, καταρτίζεται προσωρινή ημερήσια διάταξη η οποία διαβιβάζεται, μαζί με τα έγγραφα αναφοράς, στους γραμματείς της επιτροπής συνεργασίας, καθώς και στις μόνιμες αντιπροσωπείες των κρατών μελών, το αργότερο πέντε εργάσιμες ημέρες πριν από τη συνεδρίαση της υποεπιτροπής. Σε εξαιρετικές περιπτώσεις, στην ημερήσια διάταξη μπορούν να προστεθούν σημεία μέσα σε συντομότερη προθεσμία, μετά από γραπτή συμφωνία των δύο μόνιμων γραμματέων.

Άρθρο 8

Στις συνεδριάσεις της, η υποεπιτροπή μπορεί να εξετάζει οποιονδήποτε ή όλους τους τομείς που αναφέρονται στο άρθρο 1.

Άρθρο 9

Πλην αντιθέτου αποφάσεως, οι συνεδριάσεις της επιτροπής δεν είναι δημόσιες.

Άρθρο 10

Για κάθε συνεδρίαση τηρούνται πρακτικά. Αντίγραφο των πρακτικών και των συμπερασμάτων κάθε συνεδρίασης της υποεπιτροπής διαβιβάζονται στους γραμματείς της επιτροπής συνεργασίας. Αντίγραφα διαβιβάζονται επίσης στις μόνιμες αντιπροσωπείες των κρατών μελών.

[1] ΕΕ L 239 της 09.09.1999, σ. 1-2.

[2] ΕΕ L 297 της 18.11.1999, σ. 24.

[3] ΕΕ L 297 της 18.11.1999, σ. 28.

[4] ΕΕ αριθ. L 297 της 18.11.1999, σ. 27.

[5] ΕΕ L 297 της 18.11.1999, σ. 27

[6] ΕΕ αριθ. L 297 της 18.11.1999, σ. 27.